আনাইভাৰী জলপ্ৰপাতৰ প্ৰৱল বানত আৱদ্ধ শিশু মহিলাক উদ্ধাৰ কৰে উদ্ধাৰকাৰী দলটোৱে। যোৱা দেওবাৰে সংঘটিত হয় এই ঘটনা। বৰ্তমান এই দৃশ্য ভাইৰেল হৈ পৰিছে সামাজিক মাধ্যমত।
প্ৰায় দুই মিনিটতৰ ভিডিঅ'টোত দেখা অনুসৰি, এগৰাকী মহিলাক প্ৰচণ্ড পানীৰ কাষত তেওঁৰ কেচুৱাটিক ধৰি শিলৰ ওপৰত বহি থকা দেখা গৈছে।
তেওঁৰ ওপৰত কেইজনমান উদ্ধাৰকাৰীয়ে ৰছী ব্যৱহাৰ কৰি তেওঁক ওপৰলৈ উঠাই নিবলৈ চেষ্টা কৰিছে।
জলপ্ৰপাতৰ সিপাৰে থিয় হৈ থকা লোকসকলে চিঞৰ বাখৰ কৰা দেখা গৈছে আৰু উদ্ধাৰকাৰী লোক সকলক মহিলা গৰাকী পৰি যোৱাৰ বাবে বগাব নিদিবলৈ কোৱা শুনা গৈছে।
তাৰ পিছত দলটোৱে শিশুটিক মহিলা গৰাকীৰ পৰা লৈ আনে আৰু আন উদ্ধাৰকাৰীক দি ওপৰলৈ লৈ যায়। আৰু তাৰ পিছত মহিলাগৰাকীক সাৱধানে তুলি অনা দেখা গৈছে।
মাতৃ আৰু শিশু বিপদমুক্ত যেন দেখিবলৈ পোৱা যায়। কিন্তু দলটোৰ দুজন ব্যক্তিয়ে হঠাতে ভাৰসাম্য হেৰুৱাই পানীত পৰি যায়।
যদিও ভিডিঅ'টো সেই মুহূৰ্তত শেষ হয়, দুয়োজন ব্যক্তিয়ে নদীৰ আনটো ফালে সাঁতুৰি গৈ সুৰক্ষিতভাৱে পাৰলৈ উঠে বুলি জানিব পৰা যায়।
"தாயையும் சேயையும் காப்பாற்றியவர்களின் தீரமிக்க செயல் பாராட்டுக்குரியது; அரசால் சிறப்பிக்கப்படுவார்கள்.
